laion/Wikipedia-Exotic huggingface dataset:
גרובר

גרובר הוא שם פרטי ושם משפחה (Grover), ממקור אנגלו-סקסיושמם של יישובים שונים בארצות הברית. כמו כן, בתעתיק Gruber הוא שם משפחה ממקור גרמני שפירושו, עמק או קניון. זהו שם המשפחה הנפוץ ביותר באוסטריה. האם התכוונתם ל... שם משפחה אבירם גרובר – ראש עיריית רמת השרון לוב גרובר (אנ') – מדען מחשב אלגוריתם גרובר – אלגוריתם קוונטי לחיפוש במבנה נתונים שאינו ממויין, הומצא על ידי לוב גרובר מירב גרובר – שחקנית קולנוע, טלוויזיה ותיאטרון ישראלית פרדי גרובר – עיתונאי ישראלי פרדי גרובר (מתופף) – מתופף רות גרובר – עיתונאית, סופרת, צלמת, הומניטרית ונציגה רשמית לשעבר של הממשל האמריקני שם פרטי גרובר קליבלנד – הנשיא העשרים-ושניים והעשרים-וארבעה של ארצות הברית שונות Grover – הוא שמה האנגלי של בובה מתוכנית הטלוויזיה "רחוב סומסום" (בעברית "כרובי") ראו גם: גרבר (פירושונים)
שרפשטיין

שרפשטיין הוא שם משפחה יהודי שפירושו אבן משחזת. האם התכוונתם ל... בן-עמי שרפשטיין – פרופסור אמריטוס בחוג לפילוסופיה באוניברסיטת תל אביב, חתן פרס ישראל לשנת תשס"ה צבי שרפשטיין – מחנך וסופר עברי, מחבר ספרי לימוד למקצועות היהדות וספרי הדרכה למורים, מילונאי ומו"ל יליד פודוליה שפעל רוב ימיו בארצות הברית מיכאל (מיכה) שרפשטיין – מפיק קולנוע וטלוויזיה ישראלי
אריאל בן דיין

אריאל בן דיין (נולד ב-14 במרץ 1975) הוא קצין בצה"ל במילואים בדרגת אלוף-משנה אשר פיקד בעבר על חטיבת המרום ועל יחידות עוקץ ולוט"ר. עם גיוסו לצה"ל התנדב בן דיין לפלס"ר שריון של חטיבה 500. בפלס"ר עבר מסלול הכשרה כלוחם וקורס מ"כים חי"ר. בהמשך עבר קורס קציני חי"ר. עם סיום הקורס שימש במספר תפקידי פיקוד בצה"ל ובהם רל"ש אלוף פיקוד הדרום, יואב גלנט וכמפקד בית הספר לקליעה, צליפה ולוחמה בטרור. לאחר מכן מונה למפקד יחידת עוקץ. בתפקידו הבא שימש כמפקד מרהו"ם בדרגת אל"ם. בשנת 2014 נשפט וננזף על ידי הקחצ"ר, יהודה פוקס, בשל העובדה כי אישר לתורם פרטי לערוך מסיבת בת מצווה במתקן אדם. בין היתר לקח בן דיין חלק במבצע שובו אחים. בשנת 2017 פרש משירות הקבע. לאחר שירותו כיהן כסמנכ"ל תפעול בקבוצת אדלסון, דירקטור בחברת אלקו ובחברת אירודרום. בן דיין בוגר תואר ראשון במנהל עסקים וכלכלה מאוניברסיטת בן-גוריון בנגב, בעל תואר שני במשפטים מאוניברסיטת בר-אילן. מדיה וקבצים בנושא אריאל בן דיין בוויקישיתוף חדשות 2, ‏אלופי צה"ל: לוחמי השייטת ו"עוקץ", באתר ‏מאקו‏, 17 באוקטובר 2013. יוחאי עופר, צניחה חופשית: האם צריך להמשיך לצנוח בצה"ל?, באתר nrg‏, 27 באפריל 2016. חנן גרינברג, הכוורת הקרובה של גלנט: נקבעו העוזר והרל"ש, באתר ynet, 6 באוקטובר 2010. סמדר קרמפף, סא"ל ליאור קינן מונה למפקד הלוט"ר, אתר זרוע היבשה, ‏ 07.10.2010. יוחאי עופר, הסנדלים החדשים של כלבי יחידת "עוקץ", באתר nrg‏, 14 בדצמבר 2012. שוקי שדה, גילי כהן, חגיגה פרטית בבסיס צה"לי: תורם אמריקאי ערך בת מצווה לבנותיו במתקן אדם, באתר TheMarker‏, 2 ביולי 2014. שוקי שדה, גילי כהן, חשיפת TheMarker // בעקבות חגיגת הבת מצווה במתקן אדם: קצין בדרגת אל"ם נשפט, באתר TheMarker‏, 3 ביולי 2014. אמיר אורן, להציל את צה"ל, באתר הארץ, 6 ביולי 2014. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
נועם נאמן

נועם נאמן (נולד ב-26 ביוני 1987) הוא אתלט ישראלי, אלוף ישראל לשעבר בריצת 3000 מטר מכשולים. הוא בעל התוצאה השלישית בטיבה של ספורטאי ישראלי במקצוע זה בכל הזמנים ובעל מדליית ארד מהמכביה השמונה-עשרה (2009) בריצת 1500 מטר. נועם נאמן גדל במזכרת בתיה. בכיתה י' נרשם למבחנים למרוצי שדה בית ספריים והחל להשתתף בתחרויות ריצה. הריצה שמשכה אותו יותר מכל הייתה ריצת 3000 מטר מכשולים, ומאז 2004 הוא מודרך בידי אביו, עמית נאמן, שהיה בעבר שיאן ישראל בחצי מרתון. נאמן לא עבר את המסלול הרגיל שעוברים ספורטאים מצטיינים בישראל. הוא ויתר על מעמד של ספורטאי מצטיין והתגייס לקורס טיס. לאחר שנשר משם היה מדריך כושר ביחידת מגלן. כמו כן, לאחר שהשתחרר מצה"ל, לא התרכז נאמן באימוני הריצה באופן בלעדי אלא נרשם ללימודי הנדסת אווירונאוטיקה וחלל בטכניון. רק בתחילת שנת 2014, לאחר שסיים את לימודיו, הפך נאמן לאתלט במשרה מלאה. במהלך שנה זו הלכו תוצאותיו והשתפרו, וכיום תוצאתו הטובה ביותר היא גם התוצאה השלישית בטיבה בישראל בכל הזמנים. בתחרויות האתלטיקה של המכביה השמונה-עשרה שנערכו ביולי 2009 זכה נאמן במדליית ארד, בריצת 1500 מטר בתוצאה של 3:56.77 דקות, אחרי ימר גטהון מישראל (3:53.39 דקות) ואסמרו אררו מישראל (3:55.07 דקות). בשנת 2013 התחרה נאמן באוניברסיאדת קאזאן, וסיים במקום החמישי. בתחרות שנערכה בדסאו גרמניה ב-11 ביוני 2014 קבע נאמן בריצת 3000 מטר מכשולים שיא אישי חדש של 8:38.15 דקות. באליפות אירופה באתלטיקה שנערכה בציריך שווייץ באוגוסט אותה שנה הוא סיים במקום ה-22 בריצת 3000 מכשולים בתוצאה של 8:45.33 דקות. ריצת 1500 מטר: 3:48.41 דקות (2009) ריצת 3000 מטר מכשולים: 8:37.23 דקות (2017) ריצת 10,000 מטר: 29:52.15 דקות (2009), תל אביב, ישראל נועם נאמן באתר IAAF (התאחדות האתלטיקה הבינלאומית) (באנגלית) נועם נאמן, באתר איגוד האתלטיקה בישראל אורי טלשיר, נועם נאמן הוא מהנדס חלל שממריא על המסלול, באתר הארץ, 5 באוגוסט 2014 50 הטובים בכל הזמנים - ריצת 3000 מטר מכשולים, באתר איגוד האתלטיקה בישראל
די-נור

האם התכוונתם ל... זיקוקין די-נור – מתקני נפץ המתפוצצים תוך הפצת אור רב בשלל צבעים ואפקטים נהר די-נור (ארמית: "נהר של אש") - הוא נהר אגדי המוזכר במקורות יהודיים קרב קאנאל די נור – קרב התקפי של מדינות ההסכמה במסגרת מתקפת מאה הימים בשלב האחרון של מלחמת העולם הראשונה אישים: דניאלה די-נור – מו"לית ישראלית, בתו של יחיאל די-נור טל צדקוני די-נור – שחקנית ישראלית יחיאל די-נור – סופר ישראלי יליד פולין, ניצול מחנות ההשמדה הנאציים רימונה די-נור – פזמונאית, סופרת ילדים ומתרגמת ישראלית ראו גם: דינור נור (פירושונים)
דינור

האם התכוונתם ל... אירית דינור – מתמטיקאית וחוקרת מדעי המחשב בן-ציון דינור – היסטוריון, חבר האקדמיה הלאומית הישראלית למדעים ושר החינוך השלישי של מדינת ישראל חני דינור – זמרת ופסיכולוגית ישראלית רבקה קרטין דינור – שחיינית ישראלית, אלופת ישראל בשחייה רענן דינור – מנהל ישראלי, מנכ"ל משרד ראש הממשלה בתקופת אהוד אולמרט ראו גם: די-נור
סוכי מערבי

סוכי מערבי (שם מדעי: Chlamydera guttata) הוא מין של סוכי אנדמי לאוסטרליה מהסוג Chlamydera. תחום התפוצה של הסוכי המערבי מקוטע, והוא נפוץ במרכז אוסטרליה ובאזור פילבארה שבמערב אוסטרליה. במין שני תת-מינים: Chlamydera guttata guttata, נמצא ברוב תחום תפוצת המין Chlamydera guttata cateri, נמצא בכף הצפון-מערבי של אוסטרליה. הסוכי המערבי הובא לאירופה לראשונה בשנת 1861. משמעות שם המין, guttata, היא "מנוקד" בלטינית, והוא מתייחס לגופו המנוקד של הסוכי. בטנו של הסוכי חומה-צהבהבה, וזנבו חום. אורכו של הסוכי כ-24 עד 28 ס"מ. רוב גופו של הסוכי (מלבד בטנו וזנבו) מנוקד בשחור ובחום, ועל עורפו של הזכר יש ציצת נוצות ורודה. הזכר והנקבה זהים בגודלם ובמידותיהם מלבד בזנב, שארוך יותר אצל הנקבה. הסוכי המערבי ניזון מפירות, בעיקר מהצמחים הבאים: פיקוס הסלע, אלגום, Trichosanthes cucumerina (המכונה "דלעת הנחש") ודבקון. הסוכי המערבי ניזון גם מצוף, פרחים, עכבישים וחרקים כגון נמלים, עשים, חיפושיות וחגבים. הסוכיים שותים לעיתים קרובות, וכמעט אף פעם לא ניתן למוצאם רחוק ממקור מים. כמו רוב מיני הסוכיים, הסוכי המערבי הוא פוליגמי: הזכר מזדווג עם כמה וכמה נקבות, בעוד הנקבות בלבד אחראיות לקינון ולגידול הגוזלים, ללא סיוע הזכר. הסוכי המערבי, כמו אצל כל מיני הסוכיים, הזכר בונה מבנה ייחודי, הקרוי "סוכה" (ומכאן שמו), על מנת להרשים את הנקבה. זכר הסוכי המערבי בונה מזרדים מבנה הדומה לשדרה עם קירות משני צדדיה; גובהה כ-20 עד 25 ס"מ, ורוחבה כ-25 עד 35 ס"מ. השטח שמסביב לסוכה מקושט בעצמים לבנים וירוקים, כמו פירות בכלל ופירות יער בפרט, קליפות עצים, חלוקי נחל ועצמות. הסוכי משתמש גם בחומרים מעשה ידי אדם, כמו זכוכית, תרמילי אקדח, פקקי בקבוקים ועצמים שונים מברזל ומפלסטיק. סוכות יכולות להמשיך לפעול כמה וכמה שנים, ואם סוכה חדשה נבנית, הסוכה הקודמת ממוחזרת. הזכר מושך את הנקבות על ידי קריאות, וכשהיא מגיעה הוא "מסתתר" ומציץ לפעמים ממקום מחבואו - כנראה כדי לסקרן אותה. לאחר שלב זה, הוא מניף את זנבו, קופץ וטופח בכנפיו, וממשיך לקרוא בקול. בזמן הריקוד הוא פורש כמה וכמה פעמים את ציצת הנוצות שלו מול עיניה של הנקבה. הנקבה בונה לבדה קן פשוט בצורת כוס על ענפים גבוהים יחסית הקרקע של עץ, בדרך כלל על סבך של דבקונים. הנקבה מטילה שתי ביצים מבריקות בצבע ירוק-צהבהב ומכוסות בקווים שחורים בכל תטולה, ודוגרת עליהן במשך פרק זמן לא ידוע. מדיה וקבצים בנושא סוכי מערבי בוויקישיתוף סוכי מערבי, באתר ITIS (באנגלית) סוכי מערבי, באתר NCBI (באנגלית) סוכי מערבי, באתר האנציקלופדיה של החיים (באנגלית) סוכי מערבי, באתר GBIF (באנגלית) סוכי מערבי באתר הרשימה האדומה של IUCN על פי הסרט "סוכיים: אומנות הפיתוי" מאת דייוויד אטנבורו.
יחד

האם התכוונתם ל... יחד (קיבוץ) – קיבוץ בגליל התחתון יחד (פסיכודינמיקה) (באנגלית: Jointness) – מונח המתאר יחסי אובייקט ראשוניים נורמטיביים עדת היחד – האיסיים (גם "כת קומראן"), קהילה שחיה בסביבות קומראן בתקופת בית שני סרך היחד – טקסט ממגילות מדבר יהודה, המתאר אורח חיים של שיתוף ופרישות (ייתכן כי מתאר את קהילת האיסיים) יחד מורים – מיזם חינוכי מוזיקה יחד (שיר של חלב ודבש) – שיר של להקת חלב ודבש משנת 1980 יחד (שיר של אישתאר וקובי פרץ) משנת 2009 מפלגות בישראל יחד (אלי ישי) – מפלגה בראשות אלי ישי שהתמודדה בבחירות לכנסת העשרים מפלגת יחד – מפלגת מרכז ישראלית שהתמודדה בבחירות לכנסת האחת עשרה מרצ-יחד – אחד מגלגוליה של מפלגת השמאל הישראלית מרצ, ראו מרצ#הקמת יחד
דרך יוסטון

דרך יוסטון (באנגלית: Euston Road) הוא רחוב בחלקו הדרומי של רובע קמדן בלונדון, הממלכה המאוחדת. דרך יוסטון נמצאת על חלק מכביש ה-A501, הרחוב מהווה המשך לדרך מרילבון ממערב (בצומת עם רחוב פורטלנד הגדול ורחוב אלבני) ומשם ממשיך לכיוון מזרח לאורך כ-1.6 קילומטרים עד לאזור תחנת קינגס קרוס, שם הוא מתפצל לדרך פנטונוויל ודרך גרייס אין. דרך יוסטון מהווה חלק מכביש הטבעת הפנימי של לונדון, כמו גם חלק מנתיב תחבורה חשוב ועיקרי אשר מתחבר לכיוון מערב עם ה-A40 ולבסוף עם הכביש M40 והיציאה מלונדון. לאורך הרחוב מספר אתרים חשובים, בהם שלוש תחנות הרכבת קינגס קרוס, סנט פנקראס ויוסטון, מספר מוסדות השכלה ורפואה ומספר מבני משרדים. לאורך הרחוב ישנן ארבע תחנות של הרכבת התחתית; גרייט פורטלנד סטריט, וורן סטריט, יוסטון סקוואר וקינגס קרוס סנט פנקראס. דרך יוסטון חוצה את רובע קמדן ומפרידה למעשה בין שכונת בלומסברי מדרום ושכונת קמדן טאון מצפון. תחנת קינגס קרוס תחנת סנט פנקראס הספרייה הבריטית אוסף ולקם כנסיית סנט פנקראס גינות יוסטון סקוואר תחנת יוסטון בית הספר לאסטרולוגיה של לונדון בית החולים האוניברסיטאי לתאונות וחירום מדיה וקבצים בנושא דרך יוסטון בוויקישיתוף דרך יוסטון באתר 'London Town'. ההיסטוריה של הרחוב באתר 'British History'.
פראנץ פאול דקר

פראנץ פאול דקר (בגרמנית: Franz-Paul Decker;‏ 22 ביוני 1923 – 19 במאי 2014) היה מנצח יליד גרמניה. דקר נולד בקלן, גרמניה, שם למד בבית הספר הגבוה למוזיקה עם פיליפ ירנאך ואויגן פאפסט. הופעתו הראשונה כמנצח הייתה בגיל 22, באופרה של קלן, וכעבור ארבע שנים התמנה למנצח של תזמורת התיאטרון הממלכתי של ויסבאדן ולאחר זאת למשרות מנצח תזמורת הסימפונית של ויסבאדן ומנהל מוזיקלי בבוכום. בשנת 1948 התוודע דקר למלחין ריכרד שטראוס במשחק קלפים. שטראוס הזכיר כבדרך אגב שזה עתה סיים תזמור של ארבעה שירים שחיבר זה לא כבר ("ארבעה שירים אחרונים"). אף כי דקר ניצח ברצון על כל יצירה שהיא מן הרפרטואר התזמורתי, המוניטין שלו היה בעיקר הודות לגישה שלו ולשליטה שגילה במוזיקה של ריכרד וגנר, ריכרד שטראוס, אנטון ברוקנר, מקס רגר וגוסטב מאהלר. ביצועיו ביצירות של מוצרט, היידן ובטהובן זכו לשבחים על האיזון והצלילות שבהם. גישתו למוזיקה ספרדית ודרום אמריקאית הייתה נועזת וכריזמטית. הוא ניצח על בכורות עולמיות של תריסרי יצירות תזמורתיות מאת מלחינים קנדים ובמהלך הקריירה המכובדת שלו ניצח על 85 אופרות שונות. דקר היה מנהל מוזיקלי של התזמורת העירונית של בוכום (1964-1956), התזמורת הפילהרמונית של רוטרדם (1967-1962), התזמורת הסימפונית של מונטריאול (1975-1967), התזמורת הסימפונית של ברצלונה (1991-1985) והתזמורת הסימפונית של ניו זילנד (1996-1991, כמנצח ראשי). הוא כיהן כיועץ אמנותי של התזמורת הפילהרמונית של קלגרי (1977-1975) ושל התזמורת הסימפונית של ויניפג (1982-1980). דקר היה מנצח אורח ראשי של תזמורת מרכז האמנויות הלאומי של אוטווה (1999-1991) ושל התזמורת הסימפונית של אדמונטון (2004-2003). דקר עבד עם מגוון סולנים, בהם ארתור רובינשטיין, אמיל גיללס, שורה צ'רקאסקי, קלרה הסקיל, אידה הנדל, מרתה ארחריץ', הלן גרימו, אליזבת שוורצקופף, ג'סי נורמן, דיים קירי טה קאנאווה וג'ון ויקרס. קונצרט חג המולד שעליו ניצח, עם לוצ'אנו פאווארוטי ותזמורת, צולם בבזיליקה במונטריאול ב-1978 ושודר בטלוויזיה מדי שנה ברחבי העולם. מדיה וקבצים בנושא פראנץ פאול דקר בוויקישיתוף פראנץ פאול דקר, במסד הנתונים הקולנועיים IMDb (באנגלית) פראנץ פאול דקר, באתר AllMusic (באנגלית) פראנץ פאול דקר, באתר MusicBrainz (באנגלית) פראנץ פאול דקר, באתר Discogs (באנגלית)
קבר יריחו

"קבר יריחו" (באנגלית: Jericho Tomb) הוא כינויו של קבר כנעני המתוארך לבין השנים 1800-1700 לפנה"ס, שהתגלה בקרבת העיר יריחו. כיום, מוצג הקבר במוזיאון הבריטי בלונדון. הקבר התגלה בחפירה ארכאולוגית שנערכה בשנת 1952 בראשות קתלין קניון, מטעם בית הספר הבריטי לארכאולוגיה בירושלים, חשפה מספר קברים בעלי מאפיינים משותפים ובהם שימוש במדפי סלע חצובים ובחללי קבורה תת-קרקעיים. בתקופת הברונזה התיכונה שימש הקבר בשימוש משני לקבורה של שבעה אנשים. בקבר, כמו בקברים נוספים מן האזור, נשמרו פריטים אורגניים ובהם שולחן עץ בגובה של 42 ס"מ וברוחב של 142.8 ס"מ, המעיד על איכות אמנותית גבוהה של היוצר. מדיה וקבצים בנושא קבר יריחו בוויקישיתוף ראו: Wooden table from a tomb, באתר המוזיאון הבריטי (באנגלית)
יוסף כנען

יוסף צוקרמן כנען (1922 – 25 בינואר 2002) היה פזמונאי, פוליטיקאי ועיתונאי ישראלי. כתב כמה מהלהיטים הגדולים בישראל של שנות ה-50, בהם "אבא'לה בוא ללונה פארק", השיר "לא לא לא" של יפה ירקוני, "אל תבלבל לי יותר את המוח" ו"שושק'ה מכרכור". יוסף נולד בוווינה שבאוסטריה בשם "היינץ צוקרמן". בגיל 10 עלה לארץ באוניית המעפילים "הנרייטה סאלד" ועבר לתל עדשים, שם עסק בעבודת אדמה. את שירותו הצבאי עשה בחיל המודיעין וסיים אותו בדרגת סרן. בתקופת שירותו הצבאי, עברת את שמו ל"יוסף כנען". לאחר שירותו הצבאי עבד ככתב בעיתון "דבר" הישראלי וכעורך הראשי של העיתון הכלכלי "שער". עבד גם בעיתון "הנדלסבלאט". עם הקמת שגרירות ישראל בגרמניה בשנת 1965, מונה כנען לנספח הכלכלי בה, לאור היותו בקיא בעניינים כלכליים ודובר גרמנית שוטפת כשפת אם. ארבע שנים עבד בתפקיד ויצר קשרים הדוקים עם צמרת הממשל הגרמני. בשנת 1970 טס יוסף כנען לגרמניה והביא לישראל את כספי השילומים, 2,000,000 מרקים במזומן, אשר נשמרו בתוך מזוודה שנקשרה לידו באזיקים. לאחר השירות הדיפלומטי, הוא קיבל הצעה מעיתון כלכלי גדול מאוד בגרמניה בשם "הנדלסבלאט" ככתב כלכלי לעיתון, הכתב הזר היחיד במערכת. הוא עבד שם 30 שנה עד יומו האחרון, וקיבל עיטור מופת על כך "כאות הוקרה לתרומה בהידוק הקשרים בין שתי מדינות מפולגות". במקביל לעבודתו בעיתון, ניהל את רשת הסופרמרקטים "קו-אופ" וכתב גם לעיתון שווייצרי נחשב. בין קריירה לקריירה כתב יוסף כנען כמה מהלהיטים הגדולים ביותר של שנות החמישים: "לא לא לא" של יפה ירקוני, "שושק'ה מכרכור" והמפורסם שבהם, "אבאל'ה בוא ללונפארק" ששר ישראל יצחקי. היה נשוי ליהודית כנען ואב לבן ולבת. נפטר ב-25 בינואר 2002 מסרטן הדם. מדיה וקבצים בנושא יוסף כנען בוויקישיתוף יוסף כנען, באתר שירונט יוסף כנען, באתר MusicBrainz (באנגלית) יוסף כנען, דף שער בספרייה הלאומית "אבל'ה בוא ללונה פארק", בביצוע ישראל יצחקי ויפה ירקוני, סרטון באתר יוטיוב "לא לא לא", בביצוע יפה ירקוני, סרטון באתר יוטיוב על פי אתר חברה קדישא ת"א ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
קאמבק קיד

קאמבק קיד (באנגלית: Comeback Kid) היא להקת הארדקור פאנק מקנדה שהוקמה בשנת 2002. הלהקה הופיעה בישראל בשנת 2013. בפברואר 2005 שחררה הלהקה את אלבומה המלא הראשון, Wake the Dead. לאחר כמה סיבובי הופעות, זמר הלהקה סקוט וייד עזב את הלהקה, והוחלף בזמר אנדרו נויפלד, איתו החלה הלהקה בהקלטת אלבומה השני, Broadcasting. שחרור האלבום נעשה בד בבד עם סיור הופעות יחד עם רייז אגאינסט בצפון אמריקה. בסוף 2007 הלהקה לקחה הפסקה קצרה. בזמן זה עזב את הלהקה הבסיסט קווין קול והוחלף במאט קיל. בשנת 2008 שוחרר הדיסק "Through The Noise", סרט דוקומנטרי על 6 השנים הראשונות של הלהקה. במהלך סיבוב ההופעות הנלווה להוצאת הדיסק בקנדה, נויפלד היה שותף לתאונת ואן שבעקבותיה נכתב השיר "G.M. Vincent and I" מהאלבום של 2010, Symptoms and Cures. אלבומה החמישי של הלהקה, Die Knowing שוחרר ב-4 במרץ 2014. ב-4 ביולי 2019 הופיעה הלהקה בישראל במועדון הבארבי בתל אביב, יחד עם הלהקות הישראליות Not on Tour, האחים צברי ו- Kids Insane. מדיה וקבצים בנושא קאמבק קיד בוויקישיתוף אתר האינטרנט הרשמי של קאמבק קיד קאמבק קיד, ברשת החברתית פייסבוק קאמבק קיד, ברשת החברתית אקס (טוויטר) קאמבק קיד, ברשת החברתית אינסטגרם קאמבק קיד, באתר Last.fm (באנגלית) קאמבק קיד, באתר AllMusic (באנגלית) קאמבק קיד, באתר MusicBrainz (באנגלית) קאמבק קיד, באתר Discogs (באנגלית) קאמבק קיד, באתר Songkick (באנגלית) קאמבק קיד, באתר Genius קאמבק קיד, באתר SecondHandSongs קאמבק קיד, באתר בילבורד (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאמבק קיד".
צץ וצצה

"צץ וצצה" היה מופע מוזיקלי שנכתב על ידי נתן אלתרמן ועלה על הבמה בשנת 1969 בהפקת אברהם דשא (פשנל). המופע מבוסס על מחזה שכתב אלתרמן בשנת 1969, שנת חייו האחרונה, לבקשת הבמאי שמואל בונים. המחזה המקורי נגנז. במקומו ליקטו בונים ואלתרמן שירים שכתב למחזה, הוסיפו שירים ותיקים שכתב אלתרמן ויצרו מופע שנקרא תחילה "ערב פזמוני אלתרמן". אך מאחר שגיבור המחזה הוא ספרן בשם דפדפת, המדפדף בספרים שדמויות שונות צצות מהן, שמו של המחזה שונה ל"צץ וצצה". השחקן בומבה צור השמיע דברי קישור בין השירים, והופיע בדמות פועל במה המתאווה להיות שחקן. מלבד בומבה צור השתתפו במופע גם השחקנים והזמרים: רבקה זהר, טליה שפירא, מנחם זילברמן ועזרא דגן. המופע התקיים על במות הבידור בארץ, שיריו יצאו על גבי תקליט. אחדים מהם היו לנכסי צאן ברזל בזמר העברי: "אוריאנה", "זמר שלוש התשובות" ו"גדליה רבע איש" שהושרו בפי רבקה זהר. משתתפי "צץ וצצה" בהופעה לפני חיילים ב-1969 (מימין לשמאל: טליה שפירא, עזרא דגן, רבקה זוהר ומנחם זילברמן בומבה צור במופע "צץ וצצה" לפני חיילים ב-1969 מדיה וקבצים בנושא צץ וצצה בוויקישיתוף מירית שם-אור, בעיות קומוניקציה בקווקז, דבר, 11 ביולי 1969 יורם קניוק, אחרי בכורה: ערב צנוע ומקסים, דבר, 4 באוגוסט 1969 המופע צץ וצצה באתר המוקדש לנתן אלתרמן שירים מהמופע צץ וצצה באתר שירונט כרזת המופע באתר הספרייה הלאומית
תרופת סבתא

תרופת סבתא היא כינוי מקובל לרפואה עממית, בה ניתן טיפול על פי מסורת מבלי שהטיפול נבחן באמות מידה מדעיות ורפואיות, ולעיתים אף נשללה ההשפעה הרפואית של הטיפול בבדיקות על-פי אמות מידה אלו. פעמים רבות תרופת סבתא היא מזון שמיוחסת לו השפעה חיובית, אך הן כוללות גם חומרים למריחה על הגוף וסוגי טיפול נוספים. מקור השם הוא היותן לכאורה של תרופות הסבתא מסורות העוברות מאם לבתה. תרופות סבתא מסוימות זכו לאישוש מדעי מסוים. מובן שתרופות סבתא לא עברו ניסוי קליני לשם אישורן, אך יש המשתמשים בהן. רבות מתרופות הסבתא עוסקות בהשפעה חיובית שיש למיני מזון מסוימים על בעיות מסוימות, ולכן כשלעצמן אין בהן נזק. תרופות סבתא אחרות עשויות להיות חסרות תועלת, ואף מסוכנות - בייחוד בכמות גדולה ובשילוב עם תרופות מרשם. רופאים רבים מזהירים שלא להסתפק בתרופות סבתא במקרים שבהם יש סכנה בריאותית, אלא להיעזר ברופא. גוגל מוגל (תערובת של חלב חם, ביצה או חלמון (לא מבושלים) ודבש או סוכר) - לטיפול בדלקת גרון. גרגור מי מלח - לטיפול בדלקת גרון. מרק עוף - לטיפול בהצטננות. שזיפים יבשים - למניעת עצירות. תערובת של שמן זית וחומץ יין - כתחליף לטיפות אוזניים דבש - מכונה "האנטיביוטיקה של הטבע", לטיפול בזיהומים שונים משקה קולה של חברת קוקה-קולה (ללא גזים) - לכאבי בטן והקאות שמקורן בוירוס. מיץ חמוציות - לטיפול בבעיות בדרכי השתן. פלפל שחור או טבק להרחה - שמים בקצוות הנחיריים. גורם לאדם להתעטש. גרגור/מריחה של ערק - לטיפול בכאב שיניים שירה של חוה אלברשטיין מ-2005, "כל שעה נשיקה (כל שעתיים חיבוק)", עוסק בהבעות החיבה ההפגנתיות, המלוות במשפט בסגנון "אין פצע או כאב שנשיקה אוהבת מסבתא לא תרפא או תרגיע". הבעות חיבה כאלו נחשבות למעין תרופת סבתא פסיכולוגית. אפקט פלצבו רפואה אלטרנטיבית ציפורה אביצור, תרופות סבתא, הוצאת שלגי, 1991 דבורה ליבוביץ', תרופות סבתא, פראג הוצאה לאור, 2004 שושנה חן, כל תרופות הסבתא שהמדע נתן להן אישור, באתר ynet, 9 בפברואר 2006 המאגר הגדול של תרופות סבתא לפי תחומים, טל שינפלד ב-BEOK מדריך תרופות סבתא סמדר סלטון, סבתא בישלה דייסה, באתר ישראל היום, 23 בדצמבר 2011 מאגר מאמרים אודות תרופות סבתא המקלות על בעיות בריאות שונות לקריאה נוחה באתר הידברות אודי אדרי, תרופות סבתא, קריקטורות מהמאה ה-19, בבלוג "הספרנים" של הספרייה הלאומית, מרץ 2020 Cold remedies: Old wives' tales... or legitimate science?, באתר ה-BBC תרופות סבתא - מגזין גדול ומקצועי בישראל בנושא תרופות סבתא רויטרס, המדענים מאשרים: מרק עוף טוב נגד הצטננות, באתר ynet, 18 באוקטובר 2000 הגר רם, ‏איך מטפלים בגרון צרוד?, באתר ‏מאקו‏, 26 באוגוסט 2010 ד"ר דנה פלורנטין, דרך חיים, דלקת בגרון? כך תתגברו עליה ביעילות, באתר ynet, 7 בנובמבר 2006 ynet, למנוע מראש שפעת: 5 מזונות שנלחמים בצינון, באתר ynet, 7 בדצמבר 2011 אוסנת הראל, איך מטפלים בעצירות ומה טוב לאכול כדי למנוע אותה, באתר ynet, 17 באפריל 2008 אסנת פרידמן, שמן וטוב לו: סגולות השמן מחוץ למטבח, באתר nana10‏, 2 בדצמבר 2010 אביבית צפריר, משיעול עד פצעונים: 13 בעיות לרפא עם דבש, באתר ynet, 4 בספטמבר 2013 עדי וולפסון, אתם באמת יודעים מה תוסס בקוקה-קולה?, באתר ynet, 29 בנובמבר 2009 רינה זיסמנוביץ, דלקת בדרכי השתן: מיץ חמוציות באמת עוזר?, באתר ynet, 20 בספטמבר 2012 צפורה אביצור, "תרופות סבתא", שלגי מוציאים לאור, 1991, פרק 13, עמוד 197 הגר רם, ‏השיניים כואבות? הנה הפתרון הטבעי, באתר ‏מאקו‏, 8 ביולי 2011 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Cities XL

Cities XL הוא משחק בניית ערים למחשב האישי אשר פותח על ידי Monte Cristo. המשחק מאפשר לשחקנים לשחק ביחד על פני כוכב עצום, ולעבוד ביחד בסחר משאבים או הקמת מבנים מיוחדים על מנת לרצות את צורכיהם של התושבים. המשחק תוכנן לצאת ברבעון הראשון של 2009 אך לבסוף יצא ב-8 באוקטובר. ב-8 במרץ 2010 נסגר השירות מרובים משתתפים והמשחק נהיה לשחקן יחיד בלבד. חברת Focus Home Interactive רכשה את הזיכיון ביוני 2010 ושחררה את Cities XL 2011 ב- 14 באוקטובר 2010. Cities XL מאפשר לשחקן את האפשרות לשחק בעולם וירטואלי מתמשך אשר ידוע בשם "כוכב" אשר דורש דמי מנוי חודשיים. כחבר ב"כוכב", שחקנים יכולים לבנות את הערים שלהם בעולם וירטואלי המאוכלס בידי מנויים אחרים, לסחור במשאבים כמו חשמל ואוכל עם משתמשים אחרים, לעבוד ביחד לבניית פרויקטי בנייה מיוחדים כמו מגדל אייפל או פסל החירות, ולבקר ערים אחרות כאווטאר וגם ליצור אירועים. המשחק דורש משחקן לייעד את שטחו לשלושה סוגים של בניינים: מגורים, מסחר ותעשייה, שכל אחד מהם יכול להיות צפיפות שונה. בנוסף מבניי המגורים מחולקים לארבעה מעמדות כלכליים: פועל(Unskilled Worker), עובד משכיל(Skilled Worker), מנהל( Executives), אליטה(Elite). לפני ייעוד השטח יש לבחור את המעמד הכלכלי שיתגורר באזור. על מנת ליצור אתרי בנייה, השחקנים מסמנים אזור במפה לפי בחירתם ובאזור מיד מופיעים אתרי בנייה וכבישים. המבנים ייבנו לפי הדרישה. השחקן גם יכול ליצור אתרי בנייה בודדים. Cities XL מאפשר לשחקנים לבנות מערכת תחבורה עירונית הכוללת: כבישים, גשרים, מנהרות. בנוסף מערכות אחרות שהיו מתוכננות למשחק היו רכבת תחתית, מעבורת ורכבות. בדצמבר 2009 יצא תוסף שמאפשר גם הקמת מערכת אוטובוסים. סים סיטי (סדרת משחקים) RollerCoaster Tycoon (סדרת משחקים) Cities XL, באתר PCGamingWiki (באנגלית)
Beam Me Up Scotty

Beam Me Up Scotty (בעברית: שגר אותי למעלה סקוטי) הוא המיקסטייפ השלישי של הזמרת הטרינידדית ניקי מינאז'. המיקסטייפ יצא לאור ב-18 באפריל 2009, על ידי הוצאה עצמי. במהלך הקלטת המיקסטייפ עבדה מינאז' עם אמנים רבים, ביניהם ליל ויין, דרייק ובאסטה ריימס. ב-14 במאי 2021, הוציאה מינאז' את המיקסטייפ בהוצאה מחודשת. המיקסטייפ הוקלט לאחר שליל ויין הבחין בהופעתה של מינאז', שהייתה חתומה בחברת ההקלטות Dirty Money Records, ב-"The Come Up DVD". מינאז' מתארת את המיקסטייפ כחזרתה להתרכז במוזיקה, בעוד באותה תקופה הקריירה שלה התבססה בעיקר על התדמית שלה: "אני הייתי בסדר, אבל לא התרכזתי במוזיקה. בעיקר הצטלמתי ועשיתי דברים דומים, לכן אנשים הכירו אותי בזכות התמונות שלי ולא בזכות המוזיקה. עם המיקסטייפ, Beam Me Up Scotty, הם צריכים לקחת אותי ברצינות כאמנית. לכן, אפשר לומר שבשנה האחרונה התחלתי לחדד את היכולות שלי, ולאחרונה התחלתי לשיר יותר." — ניקי מינאז' המיקסטייפ פורסם להורדה חינמית ברחבי העולם ב-18 באפריל 2009, ויצא לאור כתקליטור בבריטניה ב-6 בספטמבר 2010. לשיר "Itty Bitty Piggy" צולם וידאו קליפ בו מצולמת מינאז' מופיעה עם השיר, ובנוסף מופיעים קטעים מסט הצילומים למיקסטייפ. גם השיר "Go Hard", בו משתתף הראפר ליל ויין, קודם באמצעות קליפ, שצולם על ידי הבמאי קווץ' ק' ריץ'. מידע על האלבום Beam Me Up Scotty באתר MusicBrainz Beam Me Up Scotty, Genius (באנגלית) Nicki Minaj Beams Her 2009 Mixtape ‘Beam Me Up Scotty’ Across Streaming Platforms, vulture Lil Wayne Introduces Nicki Minaj, פורסם באתר MTV ב-5 בינואר 2009 Nicki Minaj - Beam Me Up Scotty Hosted by DJ Holiday & The Trapaholics Beam Me Up Scotty: Presented By DJ Holiday, פורסם באתר אמזון BY POPULAR DEMAND!!! ITTY BITTY PIGGY VIDEO!!!!, בביצוע ניקי מינאז', סרטון באתר יוטיוב Nicki Minaj - Beam Me Up Scotty Hosted by DJ Holiday & The Trapaholics (באנגלית בריטית), נבדק ב-2021-05-14 Beam Me Up Scotty: Presented By DJ Holiday (באנגלית בריטית), נבדק ב-2021-05-14 Beam Me Up Scotty by Nicki Minaj (באנגלית בריטית), נבדק ב-2021-05-14 BEAM ME UP SCOTTY CD by Nicki Minaj (באנגלית בריטית), נבדק ב-2021-05-21